মেলায় ক্ষেপে উঠল হাতি, চলল তাণ্ডব! দেখুন ভয় ধরানো ভিডিও

ওয়েব ডেস্ক: জনসমুদ্রের মাঝে গজরাজের (Elephant) তাণ্ডব। তাতেই ঘটল বিপত্তি। কেরালার (Kerala) মালাপ্পুরম জেলার তিরুরের ঘটনা। জানা গিয়েছে, এই এলাকার পুথিয়াঙ্গাড়ি মসজিদের (Mosque) একটি মেলায় হাতি ক্ষেপে যায়। এই ঘটনায় অন্তত ১৭ জন আহত (Injured) হয়েছেন বলে খবর। আহতদের মধ্যে একজনের অবস্থা গুরুতর। এই ঘটনার জেরে মেলায় উপস্থিত সকলে আতঙ্কিত হয়ে পড়েন।

Kerala: An elephant lost control during the annual offering at BP Angadi Mosque in Tirur, Malappuram, injuring 24 people, one critically. The incident occurred at 12:30 a.m. and caused panic among attendees, who fled the scene pic.twitter.com/ebUnVvQeCY

— IANS (@ians_india) January 8, 2025

প্রত্যক্ষদর্শীরা জানান, উৎসবে অংশগ্রহণকারী পাঁচটি হাতির মধ্যে একটি হাতি আচমকাই ক্ষিপ্ত হয়ে ওঠে এবং দর্শকদের দিকে তেড়ে যায়। ওই হাতির নাম পক্কাথু শ্রীকুঠান। হাতিটি মাহুতের নিয়ন্ত্রণের বাইরে চলে যায়। ঘটনার কয়েকটি ভিডিও (Viral Video) ছড়িয়ে পড়ে নেটমাধ্যমে। ভাইরাল হওয়া সেই ভিডিওগুলিতে দেখা যায়, হাতিটি এক ব্যক্তিকে তুলে আকাশে ঘুরিয়ে ছুঁড়ে ফেলে। ওই ব্যক্তির অবস্থা গুরুতর বলে জানা গিয়েছে। আহত অবস্থায় তাঁকে কোটাক্কালে হাসপাতালে ভর্তি করা হয়েছে।

আরও পড়ুন: দিল্লিতে ধস্তাধস্তি! মুখ্যমন্ত্রীর বাসভবনে ঢুকতে বাধা আপ নেতাদের

ঘটনার জেরে দর্শনার্থীদের মধ্যে হুড়োহুড়ি পড়ে যায়। এর ফলে ফলে বেশ কয়েকজন আহত হন বলে খবর। তিন ঘণ্টা পর, স্থানীয় মানুষ ও কর্মকর্তারা একত্রিত হয়ে হাতিটি নিয়ন্ত্রণে আনার চেষ্টা করেন। শেষমেষ হাতিটিকে একটি খুঁটির কাছে বেঁধে শান্ত করা হয়। স্থানীয় প্রশাসন জানিয়েছে, হাতিটি কেন আচমকা এরকম ক্ষেপে উঠল, তা জানার জন্য তদন্ত শুরু হয়েছে।

দেখুন আরও খবর:

The post মেলায় ক্ষেপে উঠল হাতি, চলল তাণ্ডব! দেখুন ভয় ধরানো ভিডিও first appeared on KolkataTV.