জম্মু-কাশ্মীরে ল্যান্ড মাইন বিস্ফোরণ, জখম ৬ সেনা

শ্রীনগর: জম্মু-কাশ্মীরে (Jammu-kashmir) ল্যান্ড মাইন (Land mine) বিস্ফোরণ (Blast)। আহত ৬ সেনা জওয়ান (soilders)। মঙ্গলবার ১০.৪৫ নাগাদ নিয়ন্ত্রণ রেখার (Line of Actual Control) উপর রাজৌরির (Rajouri) নওশেরা সেক্টরে (Nowshera sector) এই ল্যান্ডমাইন বিস্ফোরণের ঘটনা ঘটেছে।

জানা গেছে, গোর্খা রাইফেলসের একটি সৈন্য খাম্বা ফোর্টের কাছে একটি নিয়মিত টহলরদারি চালাচ্ছিলেন, সেই সময় এই ল্যান্ডমাইনের উপর ভুলবশত পা পড়ে যায়।

ঠিক তখন বিস্ফোরণটি ঘটে।  আহতদের হাসপাতালে ভর্তি করা হয়েছে। এক জনের আঘাত গুরুতর হলেও হলেও বাকিদের অবস্থা স্থিতিশীল বলে জানা গিয়েছে।

আহতদের নাম – হাবিলদার এস গুরুঙ্গ, হাবিলদার জে থাপ্পা, হাবিলদার জঙ্গ বাহাদুর রানা, হাবলদার আর রানা, হাবিলদার পি ভদ্র রানা এবং হাবিলদার বি গুরুঙ্গ।

আরও পড়ুন: স্যালাইন কাণ্ডের তদন্তে মেদিনীপুর মেডিক্যালে সিআইডি

এক সরকারি আধিকারিক জানিয়েছেন যে, অনুপ্রবেশ রোধে জম্মু ও কাশ্মীরের সীমান্তবর্তী নিয়ন্ত্রণ রেখা এলাকায় প্রায়শই ল্যান্ডমাইন পোঁতা থাকে। ভারী বৃষ্টিপাতের ফলে কখনও ওই ল্যান্ডমাইনগুলি সরানোর কাজ চলে। এর ফলে দুর্ঘটনা ঘটতে পারে। পাক মদতপুষ্ট জঙ্গিরা এই ল্য়ান্ডমাইন বিছিয়েছিল কিনা, তা এখনও স্পষ্ট করে জানায়নি সেনা। ভারতীয় সেনা এখনও এই বিষয়ে কোনও বিবৃতি দেয়নি।

দেখুন অন্য খবর: