মালদায় প্রাক্তন মন্ত্রীর বাড়ির কাছেই চলল গুলি, জখম ১

পরিতোষ সরকার, মালদা: মালদায় (Malda Incident) ফের চলল গুলি (Firing)। এবারে রাজ্যের প্রাক্তন মন্ত্রী তথা বিধায়ক সাবিত্রী মিত্রের (Former minister and MLA Savitri Mitra) বাড়ির অদূরেই পরপর চলল দুই রাউন্ড গুলি। গুলিবিদ্ধ এক ব্যাক্তি (Injured)।

মালদহের ইংলিশ বাজার (Malda English Bazar) পৌরসভার ১৩ নম্বর ওয়ার্ডের সদরঘাট পুড়াটুলি এলাকার ঘটনা। গুলিবিদ্ধ ব্যক্তির নাম বিপ্লব ঘোষ।

পুলিশ ইতিমধ্যে এই ঘটনাই চার জনকে আটক করেছে। তবে মূল অভিযুক্ত উত্তম মন্ডল এই ঘটনার পর থেকে পলাতক। জানা গেছে গতকাল হোলির রাত্রে বিপ্লব ঘোষ বাড়ি থেকে বেরিয়ে বাজার করতে যাচ্ছিল। ঠিক সেই সময় তিনি দেখতে পান একদল যুবক ঝামেলা করছে। কি হয়েছে বলতে গিয়েই নেমে আসে বিপদ।

আরও পড়ুন: আজ দিল্লিতে গোটা বিশ্ব, অজিত ডোভালের নেতৃত্বে গোয়েন্দাদের মহাসমাবেশ

এরপরই পকেট থেকে বন্দুক বের করে উত্তম মন্ডল পরপর দুই রাউন্ড গুলি করে বলে অভিযোগ। বাম হাতে গুলি লাগে বিল্পব ঘোষের। এই ঘটনার পর এলাকায় মোতায়েন করা হয়েছে পুলিশ। অন্যদিকে এই প্রথম এলাকায় এই ধরনের ঘটনা ঘটায় এলাকার মানুষ আতঙ্কিত।

এলাকাবাসীদের অভিযোগ এখানে বহিরাগতদের আনাগোনা বাড়ছে। রাত হলেই নেশার আখরা বাড়ছে। তারা আতঙ্কে আছেন। পুলিশ প্রশাসন কোন ব্যবস্থা নিচ্ছে না।

দেখুন অন্য খবর: