জলপাইগুড়িতে চড়কের মেলায় বড়শি গেঁথে আহত ২

ওয়েবডেস্ক: চৈত্র সংক্রান্তিতে (Chaitra Sankranti) চড়কের মেলার (Fair) উচ্ছ্বাস কোনও নতুন কথা নয়। বহু জায়গায় এই চড়কের মেলা ঘিরে বহু মানুষের ভিড় হয়। উচ্ছ্বাসও চোখে পড়ার মতো। শিশু থেকে বড় সবাই এই আনন্দে সামিল হয়।

জলপাইগুড়িতে (Jalpaiguri Incident) আনন্দে মেতে ছিল সকলেই। কিন্তু হঠাৎই ঘটে গেল চরম বিপত্তি। জলপাইগুড়ির বেলাকোবা গ্রাম পঞ্চায়েতের হসপিটাল পাড়া এলাকায় বড়শি গেঁথে ঘোরার সময় আহত হলেন এক ব্যক্তি। তাঁকে তড়িঘড়ি উদ্ধার করে জলপাইগুড়ি মেডিক্যাল সুপার স্পেশালিটি হাসপাতালে ভর্তি করা হয়।  আপাতত তাঁর অবস্থায় স্থিতিশীল, বিপদমুক্ত বলে হাসপাতাল সুত্রে খবর।

আরও পড়ুন: বাংলার মানুষকে ‘শুভনন্দন’ নিজের লেখা গান দিয়ে নববর্ষের শুভেচ্ছা জানালেন মুখ্যমন্ত্রী

অপরদিকে সোমবার চড়কের পুজো ঘিরে বানারহাটের চানাডিপা এলাকায় আরও একটি ঘটনা ঘটে। সাইকেল-সহ চড়কে ঘুরতে ঘুরতে পিঠের বড়শি ছিড়ে ঘটে গেল পড়ে গেলেন এক চড়ক ব্রতী। উত্তর চানাডিপা এলাকার একটি কৃষি জমিতে চড়ক মেলা বসে। তখনই বড়শি গেঁথে ভয়ঙ্কর দুর্ঘটনা ঘটে।

প্রত্যক্ষদর্শী সূত্রে জানা যায়, এদিন উত্তর চানাডিপা এলাকায় একটি ফাঁকা কৃষি খেতে চড়ক মেলা বসেছিল। মানুষ সেই মেলা দেখতে ভিড় করে। চড়কের ঘূর্ণিতে ঘুরছিলেন এক ব্যক্তি। হঠাৎ বিপত্তি। দুর্ঘটনায় মানুষও হঠাৎ করে ভয় পেয়ে যায়।

চৈত্র সংক্রান্তিতে পিঠে বড়শি গেঁথে ঘোরার ‘খেলা’ গ্রাম বাংলা থেকে মফস্বলের দিকে প্রচলিত আছে। কিন্তু উপযুক্ত কোনও নিরাপত্তা থাকে না, বিপদের ঝুঁকি নিয়েই মানুষ এক খেলা দেখায়। ফলে ভয়ঙ্কর ঘটনা যেকোনও সময় ঘটতে পারে।

দেখুন অন্য খবর: