ছুরিকাহত সইফ আলি খান! ঘটনায় গ্রেফতার ৩

ওয়েব ডেস্ক: গতকাল অর্থাৎ বুধবার রাতে এক ব্যক্তি সইফ আলি খানের বান্দ্রা ওয়েস্টের ফ্ল্যাটে প্রবেশ করে অভিনেতাকে ছুরিকাহত করেন। তারপরেই অভিনেতাকে তড়িঘড়ি ভর্তি করা হয় মুম্বইয়ের লীলাবতী হাসপাতালে। ইতিমধ্যেই ঘটনার তদন্ত শুরু করেছে পুলিশ। ঘটনায় মুম্বাই পুলিশের পক্ষ থেকে গ্রেফতার করা হয়েছে ৩ সন্দেহভাজনকে।

হাসপাতাল সূত্রে খবর, সইফ আলি খানকে ৬ বার ছুরি দিয়ে হামলা চালানো হয়। সেই ৬ টি আঘাতের চিহ্নই সুস্পষ্ট। যার মধ্যে দুটি আঘাত অত্যন্ত গুরুতর। অভিনেতার গলায় , হাতে এবং পিঠে লেগেছে গুরুতর চোট। ইতিমধ্যেই সম্পন্ন হয়েছে অভিনেতার অস্ত্রোপচার। অস্ত্রোপচারে বার করা হয়েছে দুই থেকে তিন ইঞ্চির একটি লম্বা ধারালো ছুরির ভাঙা অংশ।

আরও পড়ুন: ছুরিকাহত সইফ আলি খান, চলছে চিকিৎসা

হাসপাতাল সূত্রে খবর, অভিনেতার গলায়, হাতে এবং পিঠে লেগেছে গুরুতর চোট। গলায় সুস্পষ্ট ১০ মিটারের গভীর ক্ষত। এমনকি মেরুদণ্ডের পাশেও গুরুতর আঘাত লেগেছে তাঁর। চিকিৎসকদের মত, যদি আঘাত কোনওভাবে মেরুদণ্ডের উপর সজরে পড়ত তাহলে আরও বড় বিপদ হতে পারত।

উল্লেখ্য, গতকাল রাতে যখন বান্দ্রা ওয়েস্টের ফ্ল্যাটে ওই অজ্ঞাত পরিচয়ের ব্যক্তি ঢুকে পড়েন তখন বাড়ির পরিচারিকার সঙ্গে সেই ব্যক্তির কথা কাটাকাটি শুরু হয়। ঘটনার আওয়াজ পেয়েই অভিনেতা দেখতে এলে তাঁর উপর সেই অজ্ঞাতপরিচয় ব্যক্তি এলোপাথারি কোপ মারতে শুরু করে। তারপরেই অভিনেতাকে তড়িঘড়ি মুম্বইয়ের লীলাবতী হাসপাতালে ভর্তি করা হয়। ইতিমধ্যেই ঘটনার তদন্ত শুরু করেছে মুম্বই পুলিশ। গ্রেফতার করা হয়েছে তিন সন্দেহভাজনকে। যাঁরা অভিনেতার বাড়িতে কাজ করতেন। পুলিশের পক্ষ থেকে চলছে জিজ্ঞাসাবাদও। তবে সরাসরি সইফকে যেই অজ্ঞাতপরিচয় ব্যক্তি ছুরি মেরেছেন, তিনি আদৌ ধরা পড়েছেন কিনা তা এখনও নিশ্চিত করতে পারেনি পুলিশ।

ইতিমধ্যেই হাসপাতালের পক্ষ থেকে জানানা হয়েছে অস্ত্রোপচারের পর অভিনেতার শারীরিক অবস্থা স্থিতিশীল। তার শারীরিক অবস্থার যাতে আরও উন্নতি হয় সেই জন্য রাখা হয়েছে বিশেষ পর্যবেক্ষণে।

দেখুন অন্য খবর

The post ছুরিকাহত সইফ আলি খান! ঘটনায় গ্রেফতার ৩ first appeared on KolkataTV.