ঘন কুয়াশায় রাজস্থানে বাস দুর্ঘটনা, আহত ৩০, আশঙ্কাজনক ১০

জয়পুর: ঘন কুয়াশার জের (Dense Fog), রাজস্থানের (Rajasthan)  দুর্ঘটনার কবলে একটি যাত্রীবাহী বাস। এখনও পর্যন্ত পাওয়া খবর অনুযায়ী ৩০ জন আহত হয়েছে। তার মধ্যে ১০ জনের অবস্থা আশঙ্কাজনক। বৃহস্পতিবার ভোরে ৪৫ জন যাত্রী নিয়ে বাসটি রাজস্থানের দৌসা জেলা থেকে রওনা দিয়েছিল। উজ্জয়ন থেকে দিল্লি যাওয়ার পথে দিল্লি-মুম্বই এক্সপ্রেস হাইওয়েতে (Delhi Mumbai Express High way) এই দুর্ঘটনা ঘটে।

পুলিশ জানিয়েছে, ঘন কুয়াশার জন দৃশ্যমানতা কম থাকায় বাসটি দুর্ঘটনার কবলে পড়ে। দুর্ঘটনার ধাক্কা এতটাই শক্তিশালী ছিল যে বাসের সামনের অংশ ছিন্নভিন্ন হয়ে যায়। একটি ভিডিয়োতে দেখে গেছে, বাসটির চালকের আসনটি সম্পূর্ণ ছিন্নভিন্ন হয়ে গেছে।

আরও পড়ুন: করোনার পর বিশ্বে দ্বিতীয় মহামারীর সতর্কতা, যা আরও ভয়ঙ্কর হতে পারে

আহতদের উদ্ধার করে কাছাকাছি হাসপাতালে নিয়ে যাওয়া হয়েছে। তাঁদের মধ্যে যাদের অবস্থা আশঙ্কাজনক তাঁদের জয়পুরের হাসপাতালে ভর্তি করা হয়েছে।  আহতদের মধ্যে বেশিরভাত দিল্লি সহ সোনিপথ ও কোটার বাসিন্দা।

অতিরিক্ত পুলিশ সুপার চারুল গুপ্তা জানিয়েছেন,  লাডলি কা বনস গ্রামের কাছে দিল্লি-মুম্বই এক্সপ্রেসওয়েতে ১৯৮ নম্বর পিলারের সামনে এই দুর্ঘটনাটি ঘটেছে। কুয়াশার কারণে স্লিপার কোচ বাসটি একটি ট্রাকের সঙ্গে ধাক্কা খায়। বাসটের সামনের অংশটি সম্পূর্ণ ভেঙে গেছে।

দেখুন অন্য খবর-