আমেরিকায় বছরের প্রথম দিনেই জঙ্গি হামলা? মৃত ১০

কলকাতা: বছরের প্রথম দিনেই আমেরিকায় (US) জঙ্গি হামলা?  নিউ অর্ল্যান্সে (New Orleans) ট্রাক (Truck) দ্রুত গতিতে এসে ভিড়ের মধ্যে পিষে দিল অনেককে। চালক পরে নির্বিচারে গুলি চালাল। ঘটনায় ১০ জনের মৃত্যু। জখম হয়েছেন অন্তত ৩০ জন। শহরের মেয়র লাতোয়া কান্টরেল জানিয়েছেন, এটি সন্ত্রাসী হামলা। বুধবার নিউ অর্ল্যান্সের বোরবোর্ন স্ট্রিটে ওই ঘটনা ঘটে। পুলিশ (Police) জানিয়েছে, ওই এলাকা থেকে সন্দেহজনক বিস্ফোরকের ডিভাইস উদ্ধার করা হয়েছে। পুলিশের পাল্টাগুলিতে মৃত্যু হয়েছে আততায়ীর।

প্রত্যক্ষদর্শীরা জানিয়েছেন, সেসময় নতুন বছরের উদয়াপনের জন্য সবাই জড়ো হয়েছিলেন। বোরবোর্ন স্ট্রিট ও কানাল স্ট্রিটের সংযোগ স্থল। আশপাশে ব্যারিকেড দেওয়া হয়েছিল। আচমকাই ব্যারিকেড ভেঙে ছুটে এল দ্রুতগতির ট্রাক। আনন্দের উদযাপন মুহূর্তে বদলে গেল আতঙ্কে। চোখের সামনে ভয়ঙ্কর দৃশ্য দেখে হতভম্ব সবাই। এরপর চালক গাড়ি থেকে নেমে গুলি চালাতে শুরু করে। প্রাণভয়ে হুড়োহুড়ি। সেখানে থাকা পুলিশ পাল্টা গুলি চালালে আততায়ীর মৃত্যু হয়। মেয়র লাতোয়া কান্টরেল জানিয়ে্ছেন, এটা সন্ত্রাসের ঘটনা। জঙ্গি হামলা। ঘটনার তদন্ত শুরু করেছে এফবিআই। পুলিশ জানিয়েছে, ক্যানাল ও বোরবোন স্ট্রিটে একাধিক মৃত্যুর ঘটনা ঘটেছে। জখমদের বিভিন্ন হাসপাতালে নিয়ে যাওয়া হয়েছে। শহরে বর্ষবরণের উদযাপনের পরই ওই ঘটনা ঘটেছে।

আরও পড়ুন: ২০২৫-এ প্রতিবেশী দেশকে ‘টার্গেট’ করবে চিন?

নিউ অর্ল্যান্স আমেরিকার খুব ব্যস্ত শহরগুলির একটি। সেখানে এইরকম ঘটনা আগে কখনও ঘটেনি। ঘআততায়ীর গুলিতে দুজন পুলিশকর্মীও জখম হয়েছেন। তবে তাঁদের শারীরিক অবস্থা স্থিতিশীল।

দেখুন অন্য খবর:

The post আমেরিকায় বছরের প্রথম দিনেই জঙ্গি হামলা? মৃত ১০ first appeared on KolkataTV.